

**РЕПУБЛИКА СРБИЈА**

**МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ**

**УПРАВА ЗА АГРАРНА ПЛАЋАЊА**

На основу члана 3. Уредбе о ванредној интервентној мери подршке произвођачима кондиторских производа за откуп млека у праху („Службени гласник РС, број 21/2023, 27/2023, 29/2023, 42/2023 и 78/2023), расписује

**Д Р У Г И**

**Ј А В Н И П О З И В**

**ЗА ПОДНОШЕЊЕ ЗАХТЕВА ЗА** **ОДОБРАВАЊЕ ПРАВА НА ПОДРШКУ ПРОИЗВОЂАЧИМА КОНДИТОРСКИХ ПРОИЗВОДА**

**ЗА ОТКУП МЛЕКА У ПРАХУ**

**Предмет Јавног позива**

**Члан 1.**

У складу са чланом 3. Уредбе о ванредној интервентној мери подршке произвођачима кондиторских производа за откуп млека у праху („Службени гласник РС, број 21/2023, 27/2023, 29/2023, 42/2023 и 78/2023) (у даљем тексту: Уредба), Министарство пољопривреде, шумарства и водопривреде – Управа за аграрна плаћања (у даљем тексту: Управа), расписује Други јавни позив за подношење захтева за одобравање права на подршку произвођачима кондиторских производа за откуп млека у праху (у даљем тексту: Други јавни позив).

Јавни позив садржи рок за подношење захтева за одобравање права на подршку, износ расположивих средстава за расписани јавни позив, као и друге податке везане за спровођење тог јавног позива.

.

**Начин подношења захтева**

**Члан 2.**

Поступак за одобравање права на подршку покреће се подношењем захтева за одобравање права на подршку од стране произвођача кондиторских производа који испуњава услове из члана 2. Уредбе.

Захтев за одобравање права на подршку из става 1. овог члана подноси се на Обрасцу 1 − *Захтев за одобравање права на подршку произвођачима кондиторских производа за откуп млека у праху* (у даљем тексту: захтев), који је одштампан уз Уредбу и овај Други јавни позив и чини њихов саставни део.

Подносилац захтева може поднети само један захтев на основу једног јавног позива.

Читко попуњен и потписан образац захтева са прописаном документацијом доставља се у затвореној коверти са назнаком пословног имена и адресе седишта подносиоца захтева и напоменом: *,,Захтев за одобравање права на подршку произвођачима кондиторских производа за откуп млека у праху”,* непосредно преко Писарнице републичких органа управе у Београду, улица Немањина број 22-26, или поштом на адресу: Министарство пољопривреде, шумарства и водопривреде - Управа за аграрна плаћања, Поштански преградак 21, 11124 Београд 45.

**Рок за подношење захтева**

**Члан 3.**

Захтев за одобравање права на подршку произвођачима кондиторских производа за откуп млека у праху по Другом јавном позиву, подноси се у периоду од 27. септембра до 11. октобра 2023. године, закључно.

Захтеве поднете пре почетка или после истека рока из става 1. овог члана, Управа одбацује без разматрања

**Обавезна документација**

**Члан 4.**

Уз образац захтева за одобравање права на подршку произвођачима кондиторских производа за откуп млека у праху по овом Другом јавном позиву, доставља се:

1) важећа понуда за откуп млека у праху произведеног од млека домаћег порекла (у даљем тексту: млеко у праху), издату након 1. јануара 2023. године од стране млекаре регистроване за обављање делатности прераде млека и производње сирева, шифра делатности 10.51 (у даљем тексту: млекара) са писаном изјавом да прихвата ту понуду;

2) писана изјава произвођача кондиторских производа који подноси захтев, да прихвата понуду из тачке 1) овог става;

3) образац оверених потписа лица овлашћених за заступање подносиоца захтева (ОП образац);

4) потврде Агенције за привредне регистре да за подносиоца захтева није регистровано:

(1) да му је изречена правноснажна судска или управна мера забране обављања делатности,

(2) да је осуђиван због привредног преступа,

(3) поступак ликвидације или стечаја, нити да је престао да постоји услед судске или одлуке другог органа са обавезујућом снагом;

5) уверење о измиреним доспелим обавезама по основу јавних прихода издато од стране надлежне пореске управе;

6) уверење о измиреним доспелим обавезама по основу јавних прихода издато од стране надлежног органа јединице локалне самоуправе према месту седишта подносиоца захтева.

Документацију из става 1. тач. 4)–6) овог члана, Управа прибавља по службеној дужности у складу са законом којим се уређује општи управни поступак.

Уверења која се достављају уз захтев и захтев за исплату не могу бити старија од 30 дана од дана подношења захтева.

Документација која се доставља уз захтев и захтев за исплату мора да гласи на подносиоца захтева и прилаже се у оригиналу или овереној копији.

Управа може да затражи и додатну документацију ради утврђивања и провере испуњености прописаних услова за одобравање права на подршку и права на исплату подршке.

**Износ расположивих средстава за Други јавни позив**

**Члан 5.**

У складу са чланом 10. став 2. Уредбе, Средства за спровођење ове уредбе обезбеђена су Законом о буџету Републике Србије за 2023. годину ("Службени гласник РС", бр. 138/22 и 75/23), у оквиру Раздела 24 - Министарство пољопривреде, шумарства и водопривреде, Глава 24.6 - Управа за аграрна плаћања, Програм 0103 - Подстицаји у пољопривреди и руралном развоју, Функција 420 - Пољопривреда, шумарство, лов и риболов, Програмска активност/пројекат 0007 - Правила и мере уређења тржишта, Економска класификација 451 - Субвенције јавним нефинансијским предузећима и организацијама у износу од 400.000.000 динара.

.

**Објављивање јавног позива и**

**информације у вези расписаног јавног позива**

**Члан 6.**

Други јавни позив за подношење захтева за одобравање права на подршку произвођачима кондиторских производа за откуп млека у праху, објављује се на огласној табли Управе за аграрна плаћања, у Београду, Булевар краља Александра бр. 84, као и на званичној интернет страници Министарства пољопривреде, шумарства и водопривреде <http://www.minpolj.gov.rs> и званичној интернет страници Управе за аграрна плаћања http://www.uap.gov.rs.

Информације у вези расписаног Другог јавног позива доступне су на телефоне Инфо-центра Министарства пољопривреде, шумарства и водопривреде: 011/260-79-60 или 011/260-79-61, као и контакт центра Управе за аграрна плаћања 011/30-20-100 или 011/30-20-101, сваког радног дана од 7:30 до 15:30 часова.

У Београду, 27. септембра 2023. године,

|  |  |
| --- | --- |
| **Број: 32-02-90/1/2023-01**  **Дана: 27.09.2023. године** | **В.Д. Директора**  **Сања Даниловић** |

**Образац 1**

**З А Х Т Е В**

**ЗА ОДОБРАВАЊЕ ПРАВА НА ПОДРШКУ ПРОИЗВОЂАЧИМА КОНДИТОРСКИХ ПРОИЗВОДА ЗА ОТКУП МЛЕКА У ПРАХУ**

|  |  |
| --- | --- |
| **I. Подаци о подносиоцу захтева** | |
| Пословно име произвођача кондиторских производа |  |
| Шифра и назив делатности | Назив: Производња двопека, кекса, трајног пецива и колача  Шифра: 10.72  Назив: Производња какаоа, чоколаде и кондиторских производа  Шифра: 10.82 |
| Матични број | |  |  |  |  |  |  |  |  | | --- | --- | --- | --- | --- | --- | --- | --- | |  |  |  |  |  |  |  |  | |
| Порески идентификациони број: | |  |  |  |  |  |  |  |  |  | | --- | --- | --- | --- | --- | --- | --- | --- | --- | |  |  |  |  |  |  |  |  |  | |
| Адреса седишта | Општина: |
| Место: |
| Улица и број: |
| Поштански број: |
| Име, презиме и функција лица за контакт |  |
| Број телефона (фиксни и мобилни) |  |
| Имејл адреса |  |

|  |  |  |
| --- | --- | --- |
| **II. Подаци о понуди за откуп млека у праху** | | |
| Број и датум издавања понуде | Назив и седиште понуђача | Количина млека у праху у kg |
|  |  |  |
|  |  |  |
|  |  |  |
| УКУПНО: | |  |

|  |
| --- |
| **III. Изјава и потпис подносиоца захтева** |
| Под пуном законском, моралном, материјалном, кривичном и сваком другом одговорношћу ИЗЈАВЉУЈЕМ да подносилац овог захтева испуњава све прописане услове за одобравање права на подршку произвођачима кондиторских производа за откуп млека у праху, да сам пре попуњавања обрасца исти пажљиво прочитао и разумео, као и да су сви наведени подаци тачни.  Место и датум: У\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_године.  Назив и седиште подносиоца захтева: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (попунити читко штампаним словима)  Име и презиме одговорног лица подносиоца: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (попунити читко штампаним словима)  \_\_\_\_\_\_\_\_\_\_\_\_\_\_\_\_\_\_\_\_\_\_\_  Потпис одговорног лица подносиоца захтева |

*Напомена:* Читко попуњен и потписан образац захтева са прописаном документацијом доставља се у затвореној коверти са назнаком пословног имена и адресе седишта подносиоца захтева и напоменом: *,,Захтев за одобравање права на подршку произвођачима кондиторских производа за откуп млека у праху”,* непосредно преко Писарнице републичких органа управе у Београду, улица Немањина број 22-26, или поштом на адресу: Министарство пољопривреде, шумарства и водопривреде - Управа за аграрна плаћања, Поштански преградак 21, 11124 Београд 45.